**ข**

**เรื่อง “การปรับพื้นฐานวิชาชีพรายวิชาการเพาะเลี้ยงสัตว์น้ำเบื้องต้นด้วยวิธีจำลองรูปแบบการ  
 เพาะเลี้ยงสัตว์น้ำเพื่อเสริมความรู้พื้นฐานวิชาชีพสำหรับนักศึกษาสาขาวิชาเพาะเลี้ยงสัตว์น้ำ”**

**วันเพ็ญ สิตะพงศ์**

**Wanphen Sitapong**

**Tinsulanonda Fisheries College Muang District, Songkhla Province ๙๐๑๐๐**

**บทคัดย่อ**

การวิจัยครั้งนี้ มีวัตถุประสงค์การวิจัย ๑) เพื่อพัฒนาและหาประสิทธิภาพของการจำลองรูปแบบการเพาะเลี้ยงสัตว์น้ำที่มีประสิทธิภาพตามเกณฑ์ ๘๐/๘๐ ๒) เพื่อเปรียบเทียบผลสัมฤทธิ์ทางการเรียนรายวิชา  
การเพาะเลี้ยงสัตว์น้ำเบื้องต้น และ ๓) เพื่อประเมินความพึงพอใจของนักศึกษาที่มีต่อกระบวนการจัดการเรียนรู้ กลุ่มตัวอย่าง ได้แก่ นักศึกษาระดับชั้นประกาศนียบัตรวิชาชีพชั้นสูง (ปวส.) ๑/๓-๕ สาขาวิชาเพาะเลี้ยงสัตว์น้ำ วิทยาลัยประมงติณสูลานนท์ อำเภอเมือง จังหวัดสงขลา ที่สำเร็จการศึกษาระดับมัธยมตอนปลายหรือเทียบเท่า ต้องเรียนรายวิชาปรับพื้นฐานวิชาชีพและประเมินผ่าน ลงทะเบียนเรียนรายวิชา  
การเพาะเลี้ยงสัตว์น้ำเบื้องต้น (Basic Aquaculture) รหัสวิชา ๓๖๐๐–๐๐๐๔ ซึ่งกำลังศึกษาในภาคเรียนที่๑   
ปีการศึกษา ๒๕๖๐ จำนวน ๒๓ คน ซึ่งได้มาด้วยวิธีแบบเจาะจง (Purposive sampling) เครื่องมือที่ใช้ในการวิจัยคือ แผนการจัดการเรียนรู้ แบบทดสอบผลสัมฤทธิ์ทางการเรียน ใบมอบหมายงาน แบบประเมินคุณลักษณะ และ แบบประเมินความพึงพอใจ วิเคราะห์ข้อมูลโดยหาค่าเฉลี่ย (Mean; x̄) และหาค่าเบี่ยงเบนมาตรฐาน (Standard Deviation; S.D.)

**ผลการวิจัย พบว่า**

การปรับพื้นฐานวิชาชีพรายวิชาการเพาะเลี้ยงสัตว์น้ำเบื้องต้นด้วยวิธีจำลองรูปแบบการเพาะเลี้ยง  
สัตว์น้ำเพื่อเสริมความรู้พื้นฐานวิชาชีพ สำหรับนักศึกษาสาขาวิชาเพาะเลี้ยงสัตว์น้ำ ระดับชั้นประกาศนียบัตรวิชาชีพชั้นสูง (ปวส.) ๑/๓-๕ มีประสิทธิภาพ ๘๔.๗๐/๘๔.๗๘ และมีผลสัมฤทธิ์ทางการเรียนวิชาการเพาะเลี้ยงสัตว์น้ำ หลังเรียนสูงกว่าก่อนเรียน อย่างมีนัยสำคัญทางสถิติที่ระดับ .๐๑ ซึ่งนักศึกษาที่ได้รับการปรับพื้นฐานวิชาชีพรายวิชาการเพาะเลี้ยงสัตว์น้ำเบื้องต้นด้วยวิธีจำลองรูปแบบการสัตว์น้ำมีความพึงพอใจต่อกระบวนการจัดการเรียนรู้ อยู่ในระดับ มาก

**คำสำคัญ :** การปรับพื้นฐานวิชาชีพ, วิธีจำลองรูปแบบการเพาะเลี้ยงสัตว์น้ำ, เสริมความรู้พื้นฐานวิชาชีพ

**วันเพ็ญ สิตะพงศ์ วิทยาลัยประมงติณสูลานนท์**